കല്യോട്ട് സംഘര്ഷം: ഒരാള് അറസ്റ്റില് കല്യോട്ട്: കല്യോട്ട് വീണ്ടും സംഘര്ഷം. ഒരാള് അറസ്റ്റില്. കാഞ്ഞിരടുക്കം സ്വദേശി അനീഷ് 39 ആണ് അറസ്റ്റിലായത്. ഉത്രാടദിനത്തില് രാത്രി ഏഴരയോടെയാണ് സംഭവം. കടയടച്ച് പോവുകയായിരുന്ന വ്യാപാരിയും സിപിഎം പ്രവര്ത്തകനുമായ വത്സരാജിനെ ഒരു സംഘം തടഞ്ഞുവയ്ക്കുകയും കൈയേറ്റം ചെയ്യാന് ശ്രമിക്കുകയും ചെയ്തതായാണ് പരാതി. ഇത് തടയാന് ശ്രമിച്ച സ്ഥലത്തുണ്ടായിരുന്ന പോലീസുകാരെയും സംഘാംഗങ്ങള് തടഞ്ഞതായി പറയുന്നു. സംഭവത്തില് കല്യോട്ട് സ്വദേശി രവി അടക്കം കണ്ടാലറിയാവുന്ന അഞ്ചു പേര്ക്കെതിരെ അന്യായമായി സംഘം ചേര്ന്നതിനും പോലീസിന്റെ കൃത്യനിര്വഹണം തടസപ്പെടുത്തിയതിനും ബേക്കല് പോലീസ് കേസെടുത്തു. ഇവര്ക്കായുള്ള തെരച്ചില് ഊര്ജിതമാക്കി. സംഭവത്തെതുടര്ന്ന് തിരുവോണദിനം മുതല് ബേക്കല്, അമ്ബലത്തറ സ്റ്റേഷനുകളില് നിന്നുള്ള വന് പോലീസ് സംഘം ഇവിടെ ക്യാമ്ബ് ചെയ്യുന്നുണ്ട്. ഇതുവഴി പോകുന്ന മുഴുവന് സ്വകാര്യവാഹനങ്ങളും കര്ശന പരിശോധനയ്ക്ക് ശേഷമാണ് കടത്തിവിടുന്നത്.